alexandrainst/scandi-wiki huggingface dataset:
Gunnar Friedemann

Gunnar Friedemann () var ein estisk og jødisk sjakkmeister og eit offer for jødeutryddingane under andre verdskrigen (holocaust).

Sjakkarriere 
Friedemann spelte fleire gongar i den estiske meisterskapen i sjakk i Tallinn. 
 I 1932 delte han 3-4.-plass med Johannes Türn i den 4. estiske meisterskapen, Leho Laurine vann. 
 I 1933 vann han den 5. estiske meisterskapen. 
 I 1934 var han nr 3, etter Ilmar Raud og Paul Felix Schmidt i den 6. estiske meisterskapen. 
 I 1935 vart han nr 2, etter Paul Keres i den 7. estiske meisterskapen. 
 I 1939 tok han 3-plassen i den 10. estiske meisterskapen, Raud vann.

I 1935 tapte han ein liten tvekamp mot Keres i Tallinn (+1 –2 =0). 

Friedemann spelte for Estland i fleire sjakkolympiadar (lag-VM i sjakk):
 I 1935, på andre bord i det 6. sjakk-OL i Warszawa (+6 –6 =7); 
 I 1936, på tredje bord i det uoffisielle sjakk-OL i München (+9 –5 =6); 
 I 1937, som første reserve i det 7. sjakk-OL i Stockholm (+6 –2 =5); 
 I 1939, på fjerde bord i det 8. sjakk-Ol i Buenos Aires (+11 –3 =3). 

I sjakk-OL i Buenos Aires vann Estland bronsemedalje totalt, mellom anna på grunna av eit jamnt godt lag, der Keres på første bord og Friedemann på fjerde bord var dei som skåra best. Friedemann vann individuell gullmedalje for resultatet på fjerde bord.

Under andre verdskrigen spelte han to gongar mot Keres i lagkampar i 1940. 

Gunnar Friedemann døydde berre 34 år gammal, i 1944, som eit offer for nazi-Tyskland sine jødeutryddingar, holocaust.

Minneverdige parti 
 Gunnar Friedemann mot Paul Keres, Tallinn 1935, tvekamp, avslått dronninggambit, D52, 1-0
 Gunnar Friedemann mot Chris De Ronde, Buenos Aires 1939, 6. sjakk-OL, Neo-Grünfeld, D78, 1-0
 Paul Keres mot Gunnar Friedemann, Tallinn 1940, Dronningindisk, E17, 1/2-1/2

Fotnotar

Bakgrunnsstoff 
Nokre av Gunnar Friedemann sine parti hos www.chessgames.com

Estiske sjakkspelarar
Jødiske sjakkspelarar
Offer for holocaust
Folk frå Tallinn
Sigmund Monen

Sigmund Andreas Monen () er ein norsk pensjonert adjunkt og kulturpådrivar i Evje og Hornnes kommune. Han arbeidde ved Evje skule, men er mest kjend som pådrivar for å få etablert eit bygdemuseum i kommunen. I arbeidet med Fennefoss museum kom han i kontakt med steinmannen Theodor Gautestad og var sjølv interessert i stein og mineral. Mykje av innsatsen hans var knytt til å sikre dei verdifulle minerala i museet sine samlingar.

Heider 

15. februar 2008 vart han tildelt Kongens fortenestmedalje i sølv av ordførar Bjørn Alfred Ropstad ved eit arrangement på Fennefoss museum. På diplomet stod det at han var lektor, men det ville han ikkje at det skulle stå. Difor sende han det tilbake til kongen. Kongen gjorde om avgjerda om å gje han sølv og tildelte ved nytt vedtak 25. mars 2008 Kongens fortenestemedalje i gull. Denne fekk han tildelt 25. november av konstituert fylkesmann Svein Åril.

Kjelder 
 Setesdølen 25. november 2008 side 13
 Fylkesmannens tale ved tildeling av gullmedaljen 

Norske lærarar
Kongens fortenestmedalje i gull
Kongens fortenestmedalje i sølv
Folk frå Evje og Hornnes
Borgarkrigen på Sri Lanka

Borgarkrigen på Sri Lanka var ein konflikt på Sri Lanka som varte frå 1983 til 2009. Borgarkrigen stod mellom den tamilske separatistrørsla LTTE (dei tamilske tigrane) på den eine sida og dei hovudsakleg singalesiske styresmaktene i landet på den andre.

Konflikten tok utgangspunkt i etniske motsetjingar mellom tamilar og singalesarar på Sri Lanka som oppstod under kolonitida. Ho veksla mellom open krig og våpenkvile, og omfatta store tap og menneskerettsbrot frå begge sider. LTTE nytta barnesoldatar og sjølvmordsåtak i kampen, medan styresmaktene stod bak bortføringar av mistenkte sympatisørar og valdsame åtak som råka mange sivile. Ein reknar med at mellom 80 000 og 100 000 menneske blei drepne i løpet av krigen. Fleire hundre tusen menneske blei flyktningar, anten internt i landet eller dei drog til andre land.

Bakgrunnsstoff 

Sri Lanka
Sri Lanka
Asiatiske krigar
Krigføring etter 1945
Krigføring på 2000-talet
Personar på frimerke frå Estland

Dette er ei oversikt over Personar på frimerke frå Estland:
 Fabian Gottlieb von Bellingshausen (2003)
 Friedrich Robert Faehlmann (1938, 1998)
 Gustav II Adolf av Sverige (1994)
 Carl Robert Jakobson (2002)
 Johann Voldemar Jannsen (1999)
 Lydia Koidula (1993, 2002)
 Johann Köler (2001, lite portrett i blokkens marg)
 Friedrich Reinhold Kreutzwald (1938)
 Adam Johann von Krusenstern (2003)
 Aleksander Kunileid (1995)
 Guglielmo Marconi (1996)
 Lennart Meri (1999)
 Felix Moor (2001)
 Alfred Neuland (1996)
 Erki Nool (2001)
 Frederic Pacius (1999)
 Louis Pasteur (1995)
 Konstantin Päts (1936)
 Arnold Rüütel (2003)
 Heinrich von Stephan (1997)
 Kristina Šmigun (2006)
 Anton Hansen Tammsaare (2003)
 Eduard Tubin (2005)
 Marie Under (1996)
 Andrus Veerpalu (2002)

Frimerke
Estarar
Mona

Mona er eit kvinnenamn som kan ha fleire ulike opphav. Mona har namnedag den 4. mai i Noreg, Sverige og på Færøyane.

Namnet var særs populært i Noreg på 1960-talet, då over 1,2 % av nyfødde jenter fekk namnet. I 2009 var det 12 575 norske kvinner som heitte Mona.

Opphav 
Mona kan vera ei kortform av det fønikiske eller latinske namnet Monika eller det spanske Ramona. Det kan vera ein engelsk skrivemåte for det irske Muadhnait, som er danna av muadh, 'god', og ei diminuitivending, eller ein transkripsjon av eit arabisk namn (منى) som betyr 'ønske', også skrive Mouna og Muna.

Namneberarar 
 Mona Darkfeather (1883–1977), USA-amerikansk skodespelar
 Mona Hofland (f. 1929), norsk skodespelar
 Mona Røkke (f. 1940), norsk politikar
 Mona Lyngar (f. 1944), norsk forfattar
 Mona Hatoum (f. 1952), palestinsk kunstnar
 Mona Sahlin (f. 1957), svensk politikar
 Mona Mur (f. 1960), tysk songar
 Mona Haugland Hellesnes (f. 1967), norsk lokalpolitikar, ordførar i Ulvik 
 Mona Grudt (f. 1971), norsk redaktør og fotomodell
 Mona Singh (f. 1980), indisk modell og skodespelar

Annan bruk 
 «Mona Lisa» blir ofte brukt som namn på eit kjent måleri av Leonardo da Vinci.

Kjelder 
 
 Denne artikkelen bygger på «Mona» frå , den 4. mai 2009. 
 

Kvinnenamn
Kortnamn
Arabiske førenamn
Nordiske førenamn
Engelske førenamn
Førenamn av irsk opphav
Monika

Monika og Monica er kvinnenamn av latinsk eller fønikisk opphav. Tydinga av namnet er ikkje fastsett, men det kan koma av gresk monos, 'åleine', eller latinsk monere, 'gje råd'.

Monika og kortforma Mona har namnedag den 4. mai i Noreg, Sverige og på Færøyane. Heilage Monika, mor til kyrkjefaren heilage Augustin, har festdag den 27. august, og har gjort namnet utbreidd i den kristne verda.

Monique er ei fransk form av namnet.

Bruk 
Namna var mykje brukt i Noreg siste halvdelen av 1900-talet, med ein topp på 1970-talet. I 2009 var det 11 742 norske kvinner som heitte Monica og 2 913 som heitte Monika.

Namneberarar 

 Monica Dickens (1915-1992, engelsk forfatar
 Monica Kristensen Solås (f. 1950), norsk glasiolog, meteorolog og polfarar
 Monica Mæland (f. 1968), norsk politikar
 Monica Bellucci (f. 1964), italiensk skodespelar
 Monica Ali (f. 1967), britisk forfattar av bangladeshisk opphav
 Monica Seles (f. 1973), USA-amerikansk tennisspelar av jugoslavisk og ungarsk opphav
 Mónica Naranjo (f. 1974), spansk musikar
 Mónica Cruz (f. 1977), spansk artist og modell
 Monika Nordli (f. 1977), norsk musikar

Annan bruk 
 833 Monica er ein hovudbelteasteroide
 Santa Monica er ein by i California

Kjelder 
 
 Denne artikkelen bygger på «Monika» frå , den 4. mai 2009. 
 

Kvinnenamn
Latinske førenamn
Namn knytte til kristendommen
Vinalopó

Vinalopó er ei lita elv i provinsen Alicante i Spania. Ho renn frå nord til sør og med ei lengd på 81 km er ho av dei lengste som berre renn innanfor denne provinsen. 

Gamle historikarar meiner at elva er den same som Alebus, som vert nemnt av Avienus i hans Ora Maritima.

Tre comarcaer i Alicante er kalla opp etter elva: Vinalopó Alto, Vinalopó Medio og Baix Vinalopó, som tyder Øvre, Midtre og Nedre Vinalopó.

Kjelda til elva ligg i eit fjellområde nordvest i Alicante, mellom Bocairent og Banyeres de Mariola. Ho munnar ikkje direkte ut i Middelhavet, men gjennom fleire små acequiaer, som renn sør for Elche og ut i myrområda El Fondó naturpark og Salinas de Santa Pola naturpark.

Kjelder 
 Denne artikkelen bygger på «Vinalopó» frå , den 4. mai 2009. 
 

Elvar i Spania
Segura

Segura (latinsk Thader, arabisk War-Alabiat) er ei elv søraust i Spania.

Ho spring ut ved Santiago Pontones (provinsen Jaén), og renn gjennom Calasparra, Cieza, Murcia, Beniaján, Orihuela, Rojales, før ho munnar ut i Middelhavet nær Guardamar del Segura i provinsen Alicante. Somme av sideelvane hennar er Mundo (som startar nær Riópar), Alhárabe (som starta i Moratalla), Mula og Guadalentín.

Segura er vanlegvis delvis tørka inn, men stundom kan kraftig regn føre til flaum, noko som vanlegvis skjer kvart 6. til 9. år, alltid om hausten. 

På 1900-talet har det vore store flaumar i 1946, 1948, 1973, 1982, 1987 og 1989. Sidan 1990 har dei nedre delane av elva vorte kanaliserte og svingar er fjerna. Dette har ført til betre flaumvern. Kanalen vart sett på prøve i september 1997 og oktober 2000 då kraftig regn førte til stor avrenning. 

Elvesletta heiter Vega del Segura og er eit særs frodig jordbruksområde der det vert dyrka mykje frukt, grønsaker og blomar. Området er delt inn i tre, Alta, Media og Baja (øvre, midtre og nedre).

Segura er ei av dei mest forureina elvane i Europa. Dei siste åra har ein derimot drive omfattande vasshandsaming og installert reinseanlegg som har betra tilhøva i elva.

Kjelder 
 Denne artikkelen bygger på «Segura» frå , den 4. mai 2009. 
 

Elvar i Spania
Tove Bakke

Tove Bakke () er ein norsk omsetjar og gjendiktar. Ho er utdanna cand.mag. i fransk, spansk og litteraturvitskap frå Universitetet i Oslo. Ho omset hovudsakleg frå fransk og spansk, og har omsett verk av forfattarar som mellom anna Astrid Lindgren, Anna Gavalda, Laurent Gaudé, Daniel Pennac og Ian Sansom. Ho har også omsett ei rad ulike teaterstykke. Sidan 1989 har ho vore saksbehandlar i Norsk Kulturråd sin litteraturseksjon. 

Ho har motteke både Bastianprisen i 2003, og Samlagsprisen i 2008. I 2009 var ho festspeldiktar ved Dei Nynorske Festspela.

Fotnotar

Bakgrunnsstoff 
 Digitaliserte bøker omsette av Tove Bakke hjå Nasjonalbiblioteket
 Tove Bakke. Det Norske Samlaget.

Norske omsetjarar
Folk frå Gaular
Vinnarar av Samlagsprisen
Vinnarar av Bastianprisen
Kenney Jones

Kenneth Thomas «Kenney» Jones () er ein engelsk trommeslagar som er mest kjend som medlem av Small Faces, Faces og The Who.

Jones var med i The Small Faces frå 1965 til bandet vart oppløyst i 1969. Då Steve Marriott gav seg, var han med på å starte The Faces saman med dei gjenverande medlemmene frå The Small Faces samt Rod Stewart og Ron Wood frå The Jeff Beck Group. Då Stewart fekk stor suksess som soloartist medan Wood starta å spele med The Rolling Stones, vart The Faces mellombels oppløyst i 1976. To år seinare døydde trommeslagaren i The Who, Keith Moon, og Jones tok over. Han spelte med The Who fram til 1985.

Kjelder 
 Denne artikkelen bygger på «Kenney Jones» frå , og «Kenney Jones» frå  den 4. mai 2009. 
 oppgav desse kjeldene:

Engelske rocketrommeslagarar
Small Faces-medlemmar
The Who-medlemmar
Folk frå Stepney
Musikarar frå London
Rock and Roll Hall of Fame
Britiske rhythm and blues boom-musikarar
Britiske studiomusikarar
Faces-medlemmar
Engelske studiomusikarar
Doug Sandom

Doug Sandom (fødd 1932) var den første trommeslagaren i den engelske rockgruppa The Who. Tidleg i karrieren til bandet, då dei kalla seg The Detours rundt 1962, deltok Sandom som trommeslagar. Medan dei andre i gruppa var i slutten av tenåra, var Sandom alt rundt tretti og aldersskilnaden gjorde at han aldri vart ein integrert medlem av gruppa.

Etter at The Who hadde prøvespelt for og vart avvist av plateselskapet Fontana Records tidleg i 1964, foreslo Pete Townshend for dei to andre bandmedlemmene John Entwistle og Roger Daltrey at dei skulle kutte ut Sandom, og han slutta då i april same år. Medan dei gjennomførte avtalar om spelejobbar ved hjelp av ein studiomusikar ein månads tid, kom Keith Moon og foreslo seg sjølv som trommeslagar på ein av desse spelejobbane, og meinte at han var ein langt betre trommeslagar. Han fekk jobben.

Kjelder 
 Denne artikkelen bygger på «Doug Sandom» frå , den 4. mai 2009. 
 

Engelske trommeslagarar
The Who
Fødde i 1932
Diskografien til The Who

Dette er ei liste som inneheld diskografien til The Who.

The Who har vore på fleire forskjellige plateselskap opp gjennom åra. I Storbritannia og andre stader utanfor Nord-Amerika, vart dei opphavleg signert til Brunswick Records. I 1966 flytta dei til Polydor Records og tok rettane til innspelingane på Brunswick med seg. Dei skipa så Track Records året etter med Polydor som distributør. Dei forlet Track i 1974 og kom direkte under Polydor, der dei har vore sidan. 

I Nord-Amerika vart dei opphavleg signert til Decca Records. Dei flytta til Atco Records ei kort tid i 1966 før dei kom tilbake til Decca seinare på året. Tidleg i 1970-åra vart Deccca ein del av MCA Records. Bandet endra selskap igjen i 1981 til Warner Bros. Records. Selskapet gav ut Face Dances og It’s Hard, samt singlane til desse, før The Who vart oppløyst. Seinare fekk MCA rettane til innspelingane deira på Warner Brothers. I 2003 vart MCA Records slått saman med Geffen Records. Comebackalbumet Endless Wire vart gjeve ut på Universal Republic i USA.

Studioalbum

Konsertalbum

Samleplater

EP-ar og filmmusikk

Singlar

Bakgrunnsstoff 
 The Who: Innspelingar 1964 - 1999

Kjelder 
 Denne artikkelen bygger på «The Who discography» frå , den 4. mai 2009. 
 oppgav desse kjeldene:

The Who
Who, The
John Ole Askedal

John Ole Askedal () er professor i germanistikk ved Universitetet i Oslo. Fagområda hans er både tysk og nordisk språkvitskap. Han har vore styrar for Germanistisk institutt. Askedal er medlem av Det Norske Akademi.

Professorar ved Universitetet i Oslo
Medlemmar av Det Norske Akademi
Medlemmar av Det Norske Videnskaps-Akademi
Medlemmar av Det Kongelige Norske Videnskabers Selskab
Norske professorar
Tor Guttu

Tor Guttu () er ein norsk språkvitar og riksmålsmann. Han er emeritert fyrsteamanuensis i nordisk språkvitskap ved Universitetet i Oslo og har òg vore styrar for Institutt for nordistikk og litteraturvitenskap (UiO). Guttu er òg redaktør for ei rekkje ordbøker som er utgjevne av Kunnskapsforlaget. M.a. har han vore redaktør for Norsk ordbok, Norsk rettskrivning, Norsk rimordbok og Riksmålsordlisten. Han er hovudredaktør for Det Norske Akademis store ordbok (Norsk Riksmålsordbok). Guttu er 1. viseformann i Riksmålsforbundet (sidan 1990) og medlem i presidiet i Det Norske Akademi for Sprog og Litteratur (sidan 1983), der han vart innvald i 1977. I 1994 fekk han Det historisk-filosofiske fakultets formidlingspris. Guttu var medlem i Norsk språkråd, som representant for Riksmålsforbundet, frå 1980 til Norsk språkråd vart lagt ned i 2005. 
Guttu vart cand. philol. i 1964 med nordisk språkleg hovudfag og tysk og musikk mellomfag. Han vart 1. januar 1965 tilsett i Det norske litterære ordboksverk, som i 1972 vart til Avdeling for bokmål då Norsk leksikografisk institutt vart oppretta ved Universitetet i Oslo. Instituttet vart i 1989 innlemma i Institutt for nordistikk og litteraturvitenskap. Guttu gjekk av med pensjon 1. januar 2006.

Kjelder 

Fyrsteamanuensar ved Universitetet i Oslo
Norske filologar
Norske skeiseløparar
Medlemmar av Det Norske Akademi
Nils Heyerdahl

Nils Heyerdahl () er sjef for Radioteatret i NRK Drama. Han er utdanna magister i idéhistorie, og arbeida som forskar ved Universitetet i Oslo før han byrja i kulturavdelinga i NRK radio. Han er òg medlem i presidiet i Det Norske Akademi.
Elisabeth Schweigaard Selmer

Ragnhild Elisabeth Schweigaard Selmer () var ein norsk politikar (Høgre) og jurist. Ho var den fyrste kvinnelege justisministeren i Noreg, frå 1965 til 1970, og høgsterettsdommar frå 1970 til 1990. Ho var medlem av Det Norske Akademi for Sprog og Litteratur og var varamedlem av Den norske Nobelkomitéen frå 1982 til 1990.

Elisabeth Schweigaard Selmer var gift med jusprofessor Knut Selmer. Ho vart i 1980 utnemnd til kommandør av St. Olavs Orden.

Kjelder 

 

Norske justisministrar
Statsrådar i Regjeringa Borten
Høgrestatsrådar
Norske høgsterettsdommarar
St. Olavs Orden
Medlemmar og varamedlemmar i Nobelkomiteen
Medlemmar av Det Norske Akademi
Politikarar frå Oslo
Rune Slagstad

Rune Slagstad () er ein norsk sosiolog, historikar, rettsteoretikar og politikar (SV). Han er professor ved Høgskolen i Oslo og Akershus, senter for profesjonsstudier. Slagstad har vore medredaktør i PaxLeksikon og tidsskrifta Kontrast og Nytt Norsk Tidsskrift. Hovudverket hans er De nasjonale strateger frå 1998. For Nytt Norsk Tidsskrift vart Slagstad tildelt Fritt Ords honnør i 1996.

Slagstad tok magistergrad i sosiologi i 1975 og vart dr.philos. i 1986 med avhandlinga Rett og politikk: et liberalt tema med variasjoner. Han var forlagsredaktør i Pax Forlag 1971–1978 og medredaktør i PaxLeksikon 1978–1981. I 1989 vart han professor II i rettsteori ved Universitetet i Oslo, og vart tilknytt Institutt for samfunnsforskning frå same år.

Slagstad er medlem i Det Norske Akademi for Sprog og Litteratur, styremedlem i Fondet for dansk-norsk samarbeid (1998-), medlem av Det Norske Videnskaps-Akademi (2002-) og styremedlem i Morgenbladet (2003-). Han har vore nestleiar i Sosialistisk Venstreparti.

Bibliografi 
 2008 - (Sporten): en idéhistorisk studie Pax forlag, ISBN 978-82-530-3095-1
 2005 - Utvalgte polemikker samling av publiserte debattinnlegg og artiklar, med illustrasjonar av Finn Graff. ISBN 82-530-2793-1
 2001 - Rettens ironi nyutgjeving av doktorgrad frå 1987 Pax forlag, ISBN 82-530-2337-5 
 2000 - Kunnskapens hus. Fra Hansteen til Hanseid Pax forlag, ISBN 82-530-2234-4 (ny og utvida utgåve 2006 ISBN 978-82-530-2920-7) 
 1998 - De nasjonale strateger ISBN 82-530-2024-4 (2. utgåve 2001 ISBN 82-530-2336-7)
 1988 - Constitutionalism and democracy redigert saman med Jon Elster ISBN 0-521-34530-8
 1987 - Rett og politikk: et liberalt tema med variasjoner Doktorgradsavhandling frå Universitetet i Oslo
 1980 - Positivisme og vitenskapsteori: et essay om den norske positivismestriden Universitetsforlaget. Oslo. (Tidlegare utgjeve som innleiingskapitell i Positivisme, dialektikk, materialisme (1976)) ISBN 82-00-01966-7
 1976 - Positivisme, dialektikk, materialisme (redaktør)

Bakgrunnsstoff
	
 Litteratur 
Svein Sundbø: Rune Slagstad - en kronologisk bibliografi over forfatterskapet 1962-2005. - Oslo: Nasjonalbibliotekets bibliografier, nr. 9 2005. - 64 s. Bibliografien har også et biografisk forord.

Norske sosiologiprofessorar
Professorar ved Høgskolen i Oslo og Akershus
Folk frå Bergen
Mottakarar av Fritt Ords honnør
SV-politikarar
Medlemmar av Det Norske Videnskaps-Akademi
Riksmålsordlisten

Riksmålsordlisten er ei normativ ordliste for norsk riksmål, som vert gjeven ut av Kunnskapsforlaget i samarbeid med Riksmålsforbundet. Ho er godkjend av Det Norske Akademi for Språk og Litteratur og følgjer normeringa deira av riksmålet.

Den fyrste utgåva vart gjeven ut i 1952 av Dreyers Forlag og Riksmålsforbundet. Ordlista opplyser om stavemåte og bøying på riksmål for om lag 40 000 oppslagsord. Frå 6. utgåve er Tor Guttu redaktør. Grøndahl og Dreyers Forlag gav ut 6. utgåve i 1994, men frå 7. utgåve (2007) er Kunnskapsforlaget utgjevar.

Seinaste utgåva av ordlista er den åttande utgåva, som kom ut i 2015. Med henne vart det òg gjort nokre endringar i riksmålsnormeringa som inneber at skilnadene mellom riksmål og det såkalla moderate bokmålet har vorte færre. Til dømes fekk nokre lånord fornorska stavemåtar, nokre ord med sum h- fekk valfri form utan h-, og fleire gamle riksmålsfaneord gjekk ut or rettskrivinga (sprog, efter og nu).

Bibliografi
 Riksmålsordliste til daglig bruk, Riksmålsforbundet, Dreyer, 1952, 1. utgåve, 109 s. 
 Riksmålsordliste til daglig bruk, Riksmålsforbundet, Dreyer, 1956, 2. rev. utgåve, 111 s. 
 Riksmålsordliste til daglig bruk, Riksmålsforbundet, Dreyer, 1958, 3. rev. utgåve, 111 s.
 Riksmålsordlisten, Riksmålsforbundet, 1973, 5. utgåve, 215 s.
 Riksmålsordlisten, Riksmålsforbundet, 1976, 5. utgåve, 2. rev. oppl., 223 s
 Riksmålsordlisten, redaktør Tor Guttu, Grøndahl og Dreyer, 1994, 6. utgåve, 233 s., ISBN 9788250421790
 Riksmålsordlisten, redaktør Tor Guttu, Kunnskapsforlaget, 2007, 7. utgåve, 270 s., ISBN 9788257319199
 Riksmålsordlisten, redaktør Tor Guttu, Kunnskapsforlaget, 2015, 8. utgåve, ISBN 9788257322151

Norske ordbøker
Christoffer Torris Olsen

Christoffer Torris Olsen () er ein norsk politikar for Venstre. Han var Venstre sin førstekandidat og blei vald inn i Frogner bydelsutval for perioden 2011–2015. Olsen er generalsekretær i foreningen Digitalt personvern.

Organisasjonsliv 

Olsen har tidlegare vore nestleder i Norges Unge Venstre for perioden 2008–2009. Christoffer Torris Olsen har tidlegare vore styremedlem i Oslo Unge Venstre sidan 2005, og nestleiar i fylkeslaget frå 2007. Han var landsstyremedlem i ungdomspartiet frå 2006. 
Han er òg nestleiar i Frogner/Majorstuen Venstre.

Christoffer var òg medlem av landsstyret i Forbundet Unge Forskere frå februar 2003 til februar 2005.

Utdanning 
Christoffer gjekk fyrst på Oslo Montessoriskole. Vidare gjekk han på musikklina på Manglerud vidaregåande skule, og han spelar bass. Der var han ansvarleg for Manglerudrevyen i 2003 og 2004.

Bakgrunnsstoff 

 Christoffer Torris Olsen sin nettstad

Politikarar frå Oslo
Venstrepolitikarar
Norske ungdomspolitikarar
Jørn Lund

Jørn Lund () er ein dansk språkforskar. Han var professor i dansk språk ved Danmarks Lærerhøjskole frå 1980.

Lund var direktør i Det Danske Sprog- og Litteraturselskab 2002-2011. Han vart sjefredaktør i Den Store Danske Encyklopædi i 1991–2001, og har vore direktør i det danske forlaget Gyldendal. Han har vore leiar for to språkpolitiske utval oppnemnd av kulturdepartementet.

Han har vore medlem i Det Danske Akademi frå 1989, m.a. som sekretær. Han er òg medlem i Dansk Sprognævn, og korresponderande medlem i Det Norske Akademi for Sprog og Litteratur. Han er medlem av Det Norske Videnskaps-Akademi.

Lund har skrive fleire bøker.

Kjelder 

Danske språkforskarar
Danske professorar
Danske redaktørar
Medlemmar av Det Danske Akademi
Medlemmar av Det Norske Videnskaps-Akademi
Medlemmar av Det Norske Akademi
Vinnarar av Holberg-medaljen
Folk frå Viborg
Dansk Sprognævn

Dansk Sprognævn (DSN) er den statlege danske språknemnda, og har ansvar for den offisielle rettskrivinga på dansk. Nemnda gjer ut ei rettskrivingsordliste og bladet Nyt fra Sprognævnet. Den vart oppretta i 1955, og verksemda er regulert i ein lov frå 1997.

Kjelder 
 Dansk Sprognævn

Språknormering
Dansk språk
Gullborg

Gullborg og Gullbjørg er kvinnenamn danna av Gudborg/Gudbjørg som kjem frå norrønt guð, 'gud' og bjǫrg, 'vern'. Gullborg har namnedag den 5. mai.

I 2009 var det 190 kvinner i Noreg som heitte Gullborg.

Namneberarar 
 Anne Gullbjørg Digranes (f. 1950), norsk forfattar

Anna 
Gullbjørg er ein figur i teikneserien Vangsgutane.

Kjelder 

 norskenavn.no

Kvinnenamn
Førenamn av norrønt opphav
Namn knytte til gudar
Namn knytte til vern
Gudbrand

Gudbrand er eit norrønt mannsnamn, sett saman av guð, 'gud', og brandr, 'sverd'. Gulbrand er ein variant. Gudbrand har namnedag i den 5. mai.

Namneberarar 
 Dale-Gudbrand (1000-talet), norsk stormann
 Gudbrand Eriksen Tandberg (1775-1849), norsk stortingsmann
 Gudbrand Skjellerud (1819–1901), norsk spelemann
 Gudbrand Skatteboe (1875–1965), norsk skyttar
 Gulbrand Lunde (1901–1942), norsk politikar og minister (Nasjonal Samling)

Annan bruk 
 Gudbrandsdalen er ein norsk dal
 «Gamle Gulbrand» er eit namn på ein norsk vandreslått.
 «Gudbrand i Lia» er eit kjent norsk folkeeventyr.

Mannsnamn
Førenamn av norrønt opphav
Norrøne førenamn
Namn knytte til gudar
Namn knytte til våpen